ประจำเดือนไม่มาค่ะ มาล่าสุดวันที่ 3 กันยายน ไปพบแพทย์มาแล้วค่ะ ให้ยาฮอร์โมนมาทาน 7 วันค่ะ ซึ่งเภสัชที่จ่ายยาแจ้งว่าทานยาแล้วประมาณ 2-3 วันประจำเดือนน่าจะมา แต่ตอนนี้ทานจนยาหมดแล้ว รวมๆวันแรกที่ทานจนถึงวันนี้ได้ 9 วันแล้วค่ะ ประจำเดือนยังไม่มา ซึ่งก่อนหน้านี่ก็มีอาการเหมือนจะมา แต่ยังไม่มี มันมีโอกาสเสี่ยงที่จะเป็นโรคหรือมีอันตรายไหมคะ และควรไปพบแพทย์อีกหรือรอไปก่อนดีคะ?
สวัสดีค่ะ Saipan Pantawanประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หรือ หรือมีภาวะไข่ไม่ตกซึ่งการได้ยาปรับฮอร์โมนมานั้นอาจจะรักษาได้แค่บางภาวะที่เป็นสาเหตุ ถ้าไม่ใช่สาเหตุที่รักษาด้วยยาปรับฮอร์โมนได้ ประจำเดือนก็อาจจะยังไม่มาแนะนำกลับไปพบสูตินรีแพทย์เพื่อตรวจอย่างละเอียดอีกครั้งว่าเป็นจากสาเหตุใดค่ะ ไม่จำเป็นต้องรอ แต่ส่วนใหญ่ภาวะอันตรายเช่นพวกมะเร็งหรือเนื้องอกมักมาด้วยอาการมีเลือดไหลออกผิดปกติมากกว่าจะไม่มีประจำเดือนมาค่ะ